શીર્ષક: કોરોના ઇકૉનૉમી : ચીનનું ગ્લોબલ ફેકટરીનું સ્થાન ભારત આંચકી શકશે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
કોરોના સામેની વિશ્વ સ્વાસ્થ્ય સંગઠનની તપાસ અને મહમારીના મૂળ સુધી જવાની વાતો પણ ચીનને ભીંસમાં મૂકે છે. 

ભારતને અહીં તક દેખાઈ રહી છે અને ચીને વહેલા મોડા વૈશ્વિક ઉત્પાદનમાં પોતાનું સ્થાન ગુમાવવું પડશે, ત્યારે તે સ્થાન મેળવી લેવાની ઇચ્છા પણ સળવળી રહી છે.   

વિશ્વમાં ચીનની આબરૂ ખરડાઈ છે ત્યારે ભારત માટે તે "છુપા આશીર્વાદ" જેવું સાબિત થઈ શકે છે, કેમ કે વધુ મૂડીરોકાણ આકર્ષી શકાશે એમ હાલમાં જ એક ઇન્ટરવ્યૂમાં પરિવહનમંત્રી નીતિન ગડકરીએ કહ્યું હતું. 

ગુજરાત સહિતના રાજ્યો શ્રમકાયદાઓને હળવા કરવા સહિત જમીનની ઉપલબ્ધતા જેવી જાહેરાતો મીડિયામાં કરી ચૂક્યા છે.

આખા બ્રાઝિલ જેટલી વસતી ધરાવતા ઉત્તર પ્રદેશે ચીનનો ત્યાગ કરવા તૈયાર કંપનીઓને આકર્ષવા માટેનું આર્થિક ટાસ્ક ફોર્સ રચવાની તૈયારીઓ આરંભી દીધી છે.  

લક્ઝમબર્ગના ક્ષેત્રફળ કરતાં બેગણી વધારે જમીન ચીન છોડવા માગતી કંપનીઓને ઑફર કરવા માટે ભારતે એવાં સ્થળોને ઓળખી લેવાનું પણ શરૂ કર્યું છે. 1,000 જેટલી અમેરિકન મલ્ટિનેશનલ કંપનીઓનો સંપર્ક પણ ભારતે કર્યો હોવાનો અહેવાલ બ્લૂમબર્ગે આપ્યો છે.   

"આ રીતે સંપર્ક કરવાની પ્રક્રિયા સતત ચાલતી કાર્યવાહી છે," એમ ભારતની મૂડીરોકાણને પ્રોત્સાહન આપવા માટે કામ કરતી એજન્સી ઇન્વેસ્ટ ઇન્ડિયાના સીઈઓ દીપક બાગલા કહે છે. 

તેમણે બીબીસી સાથે વાત કરતાં કહ્યું કે "કોવિડને કારણે ચીન અંગેનું જોખમ નિવારવા માટેની પ્રક્રિયા આમાંની ઘણી કંપનીઓ માટે ઝડપી બનશે."   

બંને દેશો વચ્ચે મૂડીરોકાણ વધારવા માટે કામ કરતી પ્રભાવશાળી યુએસ-ઇન્ડિયા બિઝનેસ કાઉન્સિલ (USIBC) પણ જણાવે છે કે ભારતે પોતાના પ્રયાસોને તેજ કરી દીધા છે.     

"અમે જોઈએ છીએ કે ભારતમાં કેન્દ્ર સરકાર અને રાજ્ય સરકારો બંનેએ સપ્લાય ચેઇનને અગ્રતા આપવાનું શરૂ કરી દીધું છે," એમ કાઉન્સિલના પ્રમુખ નિશા બિશ્વાલ કહે છે.

વિશ્વભરમાં આર્થિક સ્થિતિ ડામાડોળ થઈ છે

તેઓ અમેરિકાના વિદેશ મંત્રાલયમાં એશિયન બાબતોના મદદનીશ મંત્રી તરીકે પણ રહી ચૂક્યા છે.   

બિશ્વાલે બીબીસીને જણાવ્યું કે "ભારતમાં થોડું ઉત્પાદન કરી રહેલી કંપનીઓ કદાચ સૌપ્રથમ ચીનમાં ઉત્પાદન ઘટાડવાનું અને ભારતમાં વધારવાનું શરૂ કરશે એમ લાગે છે."   

જોકે હજી વિચારણાના તબક્કે જ આ બધું છે અને ઉતાવળે કોઈ નિર્ણયો નહીં લેવાય એમ તેઓ ઉમેરે છે.   

વિશ્વભરમાં આર્થિક સ્થિતિ ડામાડોળ થઈ છે ત્યારે આખી સપ્લાય ચેઇનને એક દેશમાંથી બીજા દેશમાં ફેરવવી સહેલી પણ નથી.

અર્થશાસ્ત્રી રૂપા...